Americanii își cumpără buncăre, în așteptarea rezultatului alegerilor prezidențiale. Vânzările au explodat în ultimele luni
La multe te poți gândi, în contextul unor alegeri prezidențiale în Statele Unite, dar la buncăre de supraviețuire nu prea. Iată că vânzările de buncăre de supraviețuire din America au explodat în ultimele luni, deoarece oamenii se pregătesc pentru violențe politice după alegerile din 5 noiembrie.  Îngrijorările cresc cu privire la faptul că un rezultat contestat al alegerilor pentru președintele SUA ar putea duce la tulburări civile, un sondaj pentru The Times arătând că un sfert dintre americani se tem de un război civil după alegeri.